b"\n_START_ARTICLE_\nFilip Trejbal\n_START_PARAGRAPH_\nFilip Trejbal (s. 5. tammikuuta 1985 Jilemnice) on t\xc5\xa1ekkil\xc3\xa4inen alppihiiht\xc3\xa4j\xc3\xa4._NEWLINE_Nuorten MM-kilpailuissa vuonna 2005 Trejbal saavutti kultaa pujottelussa. Bormion MM-kilpailuissa 2005 Trejbal sijoittui pujottelussa 17:nneksi ja suurpujottelussa 29:nneksi. \xc3\x85ren MM-kilpailuissa 2007 Trejbal oli pujottelussa 16:s, superalppiyhdistetyss\xc3\xa4 24:s ja supersuurpujottelussa 47:s. Val d'Is\xc3\xa8ren MM-kilpailuissa 2009 h\xc3\xa4net hyl\xc3\xa4ttiin pujottelussa. Garmisch-Partenkirchenin MM-kilpailuissa 2011 Trejbal sijoittui pujottelussa 16:nneksi ja Schladmingin MM-kilpailuissa 2013 29:nneksi. H\xc3\xa4n on osallistunut kaksiin olympialaisiin, Torinossa 2006 h\xc3\xa4n keskeytti alppiyhdistetyss\xc3\xa4 sek\xc3\xa4 pujottelussa ja Vancouverissa 2010 h\xc3\xa4n oli parhaimmillaan 28:s suurpujottelussa._NEWLINE_Maailmancupissa Trejbal kilpaili ensimm\xc3\xa4isen kerran tammikuussa 2005 Chamonix'n pujottelussa. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Kranjska Goran pujottelukilpailussa joulukuussa 2005 sijoituttuaan 22:nneksi. Parhaimmillaan h\xc3\xa4n on sijoittunut maailmancupissa 14:nneksi Garmischin (2008) ja Alta Badian (2009) pujotteluissa."